Gelukkig vir ons area kry ons ons drinkwater van Rand Water, wat volgens verskeie toetse van die skoonste water in die land lewer. Die probleme in ons area, behalwe vir Blyvoor waar die water doelbewus afgesny is, is egter met die infrastruktuur wat die water moet verskaf. Hierdie week berig ons byvoorbeeld oor gevaarlike sinkgate onder belangrike reservoirs wat ons area se watervoorraad bedreig, maar waaraan die munisipaliteit op die oog af nie veel doen nie.